નાણાપ્રધાને રિયલ એસ્ટેટ ઉદ્યોગ માટે આ વખતના બજેટમાં નવું કે નક્કર કહી શકાય એવું કંઈ જ કર્યું નથી. હકીકતમાં તો સાવ જ નજીવી અથવા નામની રાહત આપીને મોટો બોજ નાખી દીધો છે જેને પરિણામે બજેટ પછી પ્રૉપર્ટીના ભાવ ઘટશે એવી આશાએ ઘર ખરીદવાનું ટાળનાર વર્ગ પણ દુ:ખી થયો છે, કારણ કે હવે આ વર્ગે સર્વિસ-ટૅક્સના વધારાનો ભાર પણ ઊંચકવાનો આવશે. આ ઉપરાંત કસ્ટમ્સ-ડ્યુટીની વૃદ્ધિની વિપરીત અસર પણ રિયલ એસ્ટેટ ઉદ્યોગની કંપનીઓ પર થશે. આમ રિયલ્ટી સેક્ટરમાં ગ્રાહકથી માંડી ડેવલપર અને સપ્લાયર સુધીનો દરેક વર્ગ નિરાશ થયો છે.